पाएं अपने शहर की ताज़ा ख़बरें और फ्री ई-पेपरडाउनलोड करें
होशियारपुर. सोनालिका कंपनी से 52 लाख की धोखाधड़ी के केस में भगौड़ा पूर्व जीएम करीब साढ़े तीन साल बाद पुलिस के हत्थे चढ़ गया। पुलिस आरोपी तक उसके फेसबुक अकाउंट के जरिए पहुंची। उसे कोटा से गिरफ्तार किया गया।
उदयपुर (राजस्थान) के रहने वाले राजा गांगुली ने 2008 में जीएम के तौर पर सोनालिका ज्वायन की थी। वह गाडिय़ां फाइनेंस करता था। आरोपी ने जाली फाइलें तैयार कर कंपनी को 52 लाख की चपत लगाई। 2009 सितंबर में कंपनी को धोखाधड़ी का पता चला तो वह भाग निकला। उसके खिलाफ केस दर्ज कराया गया।
2010 में कोर्ट ने उसे भगौड़ा करार दिया था। मंडियाला चौकी पुलिस ने बताया कि राजा की काफी तलाश की लेकिन वह हाथ नहीं आया। राजा गांगुली नाम के फेसबुक अकाऊंट सर्च किए। पता चला कि इस नाम का एक व्यक्ति राजस्थान के कोटा में आशीर्वाद निलांचल हाऊसिंग कालोनी में रह रहा है। पुलिस ने कोटा पहुंचकर मकान पर रेड की तो आरोपी पकड़ा गया। पुलिस उससे पूछताछ कर रही है। आरोपी ने बताया कि वह 52 लाख में से 16 लाख रुपए कंपनी को लौटा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva zho_Hant eng_Latn